stanford-oval/wikipedia huggingface dataset:
Tuhkarokko
Tuhkarokko maailmalla > Tuhkarokko Suomessa

Tuhkarokko on Suomessa nykyisin harvinainen, ja siihen sairastuu vuosittain arviolta alle viisi ihmistä. Suomessa vuonna 2015 syntyneiden lasten rokotuskattavuus tuhkarokon osalta on rokotusrekisterin perusteella yli 94 prosenttia, paikoin alle 90 prosenttia, kun sen pitäisi olla yli 95 prosenttia, että sairastumisia ei tulisi. Aiemmin kattavuus selvitettiin otannalla. Puolustusvoimien Santahaminan varuskunnassa sairastui tuhkarokkoon elokuussa 2011 neljä ihmistä.
Tuhkarokko tulee Suomeen tavallisesti ulkomailta. Sammatin Steinerkoulussa todettiin tammikuussa 2014 yhdellä lapsella Aasiasta saatu tuhkarokko. Steinerkoululaisten vanhemmat ovat keskimääräistä haluttomampia rokotuttamaan lapsiaan. Lääkäri Tanja Nummilan mukaan tauti voi tarttua herkästi ja ilmatartuntana. Nummila kertoi, että rokotteen saaneet ovat suojassa tartunnalta ja muut joutuvat odottamaan taudin mahdollista itämistä kotonaan. Nummila totesi, että tapaus vaaransi myös viereisen päiväkodin lapset. Vuosina 2013 ja 2014 kumpanakin vuonna tuhkarokkoon sairastui Suomessa kaksi henkilöä, jotka kaikki olivat laboratoriossa varmistettuja tapauksia.
Luodossa todettiin marraskuussa 2018 yksi tuhkarokkotapaus. Taudille altistui arviolta 300 ihmistä. Tartunnan saanutta lasta ei ollut rokotettu tuhkarokkoa vastaan.
Aiheesta muualla

Kuvia tai muita tiedostoja aiheesta tuhkarokko Wikimedia Commonsissa
Forsius, Arno: Tuhkarokko eli morbilli Kuvauksia lääketieteen historiasta. Arkistoitu 1.9.2019. Viitattu 28.3.2020.
Tuhkarokko Terveyden ja hyvinvoinnin laitos THL. Viitattu 28.3.2020.
Tartuntatautien esiintyvyystilastot Terveyden ja hyvinvoinnin laitos THL. Viitattu 28.3.2020.
Kyoto Encyclopedia of Genes and Genomes (KEGG): Measles (englanniksi)
Mayo Clinic: Measles (englanniksi)
World Health Organization (WHO): Measles (englanniksi)
Jaakko Valo

| Jaakko Valo> Henkilötiedot |
| --- | --- |
Syntynyt: 2. huhtikuuta 1954 Kaustinen, Suomi
Kansalaisuus:   Suomi
Taiteilija
Ala:  kuvataide, seinämaalaus, kuvanveisto
Taidesuuntaus:  konstruktivismi
Jaakko Valo (s. 2. huhtikuuta 1954 Kaustinen) on suomalainen kuvataiteilija, joka tunnetaan erityisesti Jyväskylään tekemistään seinä- ja tunnelimaalauksista.
Valo opiskeli Lahden taidekoulussa 1972–1976, ja hän kuuluu Dimensio-taiteilijaryhmään.
Valolle myönnettiin taiteilijaeläke vuonna 2015.
Julkisia teoksia > Ulkoseinämaalauksia

Viides vuodenaika 1985, seinämaalaus Haperontie 2-4 Jyväskylä
Yhteys 1986, Ruusupuisto, maalaus sillan alla; Seminaarinkatu 18 Jyväskylä
Seinämaalaus 1987, Kauppakatu 5 Jyväskylä
Seinämaalaus 1988, Torikeskus Yliopistonkatu 36 Jyväskylä
Seinämaalaus 1989, Metsäkatu 22 Jyväskylä
Seinämaalaus 1991, Kauppakatu 11 Jyväskylä
Seinämaalaus 1991, Yliopistonkatu 10 Jyväskylä
Seinämaalaus 1994, Kilpisenkatu 4 Jyväskylä
Seinäaate 2021, Kulmakartanon Kauppakadun puoleinen päätyseinä, Kauppakatu 2 Jyväskylä
Julkisia teoksia > Seinämaalauksia sisätiloissa

'13', 1984, Vehniän työväentalo Laukaa
Ajantieto 1985, Kaustisen musiikkilukio Kaustinen
Kesä 1986, Kaustisen kunnan valtuustosali Kaustinen
'Isä 60, Suomi 70', 1987 Kaustisen kirjasto Kaustinen
Seinämaalaus 1988, Keski-Suomen Keskussairaalan aula Jyväskylä
Taivaan vahvuus 1988, pääterveysasema Vaasa
Seinämaalaus 1989, Kaustisen koulukeskus Kaustinen
Julkisia teoksia > Julkisia veistoksia

Weimar-Chicago 1991, moniosainen valkobetoniveistos, Mattilanniemen puisto Jyväskylä
Tunnustus 2000, maalattu vesileikattu teräs, Kotikeskus-liikekeskuksen piha-alue, Sammontie 1 Palokka
Lentoharjoitus 2017, riippuva moniosainen puuveistos ruokalatilassa, Jyväskylän Lyseon lukio, Harjun kampus
Julkisia teoksia > Kuvia julkisista teoksista

Viides vuodenaika 1985, Jyväskylä
Yhteys 1986, Jyväskylä
Kauppakatu 5, 1987, Jyväskylä
Torikeskuksen ja pysäköintihallin käytävä, 1988, Jyväskylä
Yliopistokatu 10, 1991, Jyväskylä
Kauppakatu 11, 1991, Jyväskylä
Metsäkatu 22, 1989, Jyväskylä
Weimar-Chicago 1991, Jyväskylä
Jupet!, 2019, Kaustinen.
Kirjallisuutta

Castrén Hannu & Valo Vesa Tapio, Jaakko Valo - Kuvanrakentajan manifesti, Minerva 2004
Jyväskylän Taiteilijaseura JUHLATUULELLA, Kustannus Aarni 2017
Aiheesta muualla

Jaakko Valon verkkosivut
| --- | --- |
Auktoriteettitunnisteet: Kansalliset :  Suomi (KANTO)
Dauphinin piirikunta

Dauphinin piirikunta (engl. Dauphin County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 286 401 vuonna 2020. Piirikunnan hallintokeskus on osavaltion pääkaupunki Harrisburg. Piirikunta on perustettu vuonna 1785.
Väestö

Vuoden 2020 väestönlaskennassa Dauphinin piirikunnan asukasluku oli 286 401. Arvion mukaan asukkaista valkoisia on 69,2 %, mustia 19,1 %, aasialaisia 7,1 %, alkuperäisasukkaita 0,6 % ja Tyynenmeren alkuperäisasukkaita 0,1 %. Asukkaista 3,8 % kuuluu kahteen tai useampaan rotuun. 13,1 % asukkaista puhuu kotonaan jotain muuta kieltä kuin englantia ja 8,7 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Dauphinin piirikunta Wikimedia Commonsissa
Italian pörssi

| Italian pörssi> Borsa Italiana |
| --- | --- |

 Italian pörssin rakennus Palazzo Mezzanotte.
Paikka:  Milano, Italia
Perustettu:  1808
Omistaja:  Euronext
Avainhenkilöt:  Claudia Parzani (pj.) Fabrizio Testa  (CEO)
Valuutta:  EUR
Listaukset:  353
Indeksit:   FTSE MIB  FTSE Italia All-Share  FTSE Italia Mid Cap  FTSE Italia Small Cap  FTSE AIM Italia 
Aiheesta muualla
Sivusto
Infobox OKNimi-testi OK: 
Italian pörssi (ital. Borsa Italiana) on Italian merkittävin pörssi, joka sijaitsee Milanossa. Se yksityistettiin vuonna 1997 ja tuli Lontoon pörssin omistamaksi vuonna 2007. Milanon kaupallisen pörssin (Milan Stock Exchance) perusti Eugène de Beauharnais, Italian kuningaskunnan (Napoleon) aikana vuonna 1808. Italian pörssi syntyi vuonna 1991, kun 10 italialaista paikallispörssiä yhdistettiin. Pörssi toimii Milanossa ja sen pääindeksit ovat FTSE MIB, MIBTeL ja MIB 30.
Aiheesta muualla

Pörssin sivusto (italiaksi) (englanniksi)
| n k Euronext |
| --- | --- |
Markkinat:  Euronext Growth  BlueNext  Nord Pool 
Pörssit:  Amsterdam  Bryssel  Dublin  Lissabon  Milano  Oslo  Pariisi 
Indeksit:  Euronext 100  AEX  AMX  AScX  BEL 20  CAC 40  CAC Next 20  CAC Mid 60  CAC Small  CAC All-Tradable  ISEQ 20  FTSE MIB  FTSE Italia Mid Cap  OBX  OSEAX  PSI
Lombardian rautakruunu

Lombardian rautakruunu
Lombardian rautakruunu on sekä pyhäinjäännös että yksi vanhimmista kuninkaallisista arvomerkeistä Euroopassa. Siitä tuli keskiaikaisen Italian kuningaskunnan symboli. Sitä säilytetään katedraalissa Monzassa lähellä Milanoa.
Kruunua pidetään pyhäinjäännöksenä, koska uskotaan, että sen sisäpuolta kiertävä rautainen rengas on taottu niistä nauloista, joilla Jeesus Nasaretilainen naulittiin ristiin. Kruunun uskotaan olevan bysanttilaista kädenjälkeä..
Kruunu on kuva-aiheena mm. itävaltalaisessa keisarillisessa rautakruunun ritarikunnassa sekä italialaisessa Italian kruunun ritarikunnassa.
Galleria

Kruunu heraldiikassa
Italian kruunun ritarikunnan risti
Napoleon kuvattuna Lombardian rautakruunu päässään.
Rautakruunun ritarikunnan risti
Aiheesta muualla

Kuvia tai muita tiedostoja aiheesta Lombardian rautakruunu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iron Crown of Lombardy
Käännös suomeksi
Theresienstadt

Theresienstadtin keskitysleirin pääportti
Theresienstadt oli Gestapon perustama keskitysleiri Terezínin kaupungissa (saksankielinen nimi Theresienstadt) nykyisessä Tšekin tasavallassa.
Keskitysleirille lähetettiin arviolta 144 000 juutalaista, joista noin neljäsosa (33 000) kuoli Theresienstadtissa. Yleisin syy kuolemiin oli leirin epäinhimilliset olosuhteet: nälkä, stressi ja taudit, erityisesti pilkkukuume. Noin 88 000 vankia kuljetettiin Auschwitziin ja muille keskitysleireille. Sodan päättyessä Theresienstadtin keskitysleiriltä selvinneitä oli noin 19 000.
Historia

10. kesäkuuta 1940 Gestapo otti haltuunsa Terezínin kaupungin ja perusti vankilan ”Pieneen linnakkeeseen” (tšekiksi Malá pevnost, saksaksi Kleine Festung). Marraskuuhun 1941 mennessä paikka oli muutettu muurien ympäröimäksi ghetoksi. Theresienstadt oli natsien mallileiri, ”juutalaissiirtokunta”, jota esiteltiin vierailijoille kuten Punaisen Ristin tarkkailijoille. Leiriä käytettiin myös väliaikaisena säilytyspaikkana juutalaisille, joita kuljetettiin Auschwitziin tai muille tuhoamisleireille.
Leirin perustamisesta vastasi SS-johtaja Reinhard Heydrich. Sinne siirrettiin pian suuri määrä Tšekkoslovakian juutalaisia. Terezínin 7 000-henkinen muu väestö karkotettiin kesällä 1942.
Leirin hallinta siirtyi saksalaisilta Punaiselle Ristille 3. toukokuuta 1945. Viisi päivää myöhemmin Theresienstadtin vapauttivat neuvostojoukot.
Kesästä 1945 vuodelle 1948 Theresienstadtin ”Kleine Festung” -osassa säilytettiin vangittuja sudeettisaksalaisia siviilejä. Kohteluun kuului myös kidutus ja satunnaiset teloitukset.
Vangit

Theresienstadt suunniteltiin aluksi etuoikeutettujen saksalaisten, tšekkoslovakialaisten ja itävaltalaisten juutalaisten säilytyspaikaksi. Sinne siirrettiin paljon iäkkäämpiä ja arvostetuissa viroissa toimivia juutalaisia, ja leiri tuli tunnetuksi rikkaasta kulttuurielämästään. Leirin asukkaissa oli taiteilijoita, kirjailijoita, tutkijoita, diplomaatteja ja muusikkoja. Tunnetuimpiin vankeihin kuuluivat muun muassa säveltäjät Hans Krása, Erwin Schulhoff ja Viktor Ullmann sekä kapellimestari Karel Ančerl.
Leirin lapsille järjestettiin päivittäin kouluopetusta ja urheilutoimintaa. Yhteisössä ilmestyi oma lehti, Vedem. Taiteilija ja opettaja Friedl Dicker-Brandeis piti lapsille piirustustunteja, joilla syntyi yli neljä tuhatta piirustusta. Dicker-Brandeis säilytti piirroksia kahdessa matkalaukussa ennen kuin hänet lähetettiin Auschwitziin. Kokoelma pelastui ja löydettiin vuosikymmen myöhemmin. Useimmat näistä piirustuksista ovat nyt nähtävillä Prahan Juutalaisessa museossa. Leirin noin 15 000 lapsesta selvisi vain noin 1 100 (joidenkin arvioiden mukaan ainoastaan 150).
Olosuhteet leirillä olivat äärimmäisen ankarat. Aikaisemmin noin 7 000 asukkaan kaupunkiin asutettiin yli 50 000 juutalaista. Ruokaa oli vähän ja leirillä puhkesi epidemioita. Theresienstadtiin siirrettiin vuonna 1943 myös ne noin 500 Tanskan juutalaista, jotka eivät olleet paenneet ajoissa Ruotsiin. He vaativat Punaisen Ristin päästämistä ghettoon.
Propagandaväline

23. kesäkuuta 1944 natsit päästivät leiriin Punaisen Ristin edustajia hälventääkseen keskitysleireistä kiertäviä huhuja. Vähentääkseen leirin ylikansoitusta osa vangeista siirrettiin Auschwitziin ennen vierailua. Leirille perustettiin myös kauppoja ja kahviloita luomaan vaikutelmaa juutalaisten hyvistä elinolosuhteista. Vierailijat vietiin katsomaan tanskanjuutalaisia, joita asui vain kolme samassa huoneessa, ja seuraamaan leirin vangin Hans Krásan kirjoittamaa lastenoopperaa Brundibár.
Huijaus onnistui niin hyvin, että natsit jatkoivat kuvaamalla Theresienstadtin leiristä propagandafilmin. Kuvaukset alkoivat 26. helmikuuta 1944, ja ohjaajana oli saksalainen kabareeartisti Kurt Gerron, itsekin geton asukas. Dokumentin tarkoituksena oli näyttää kuinka mukavasti juutalaiset elivät natsi-Saksan hyväntahtoisessa suojeluksessa. Filmintekoon osallistui satoja juutalaisia näyttelijöitä ja tuotantoryhmän jäseniä, joista useimmat vietiin elokuvan valmistuttua Auschwitziin. Dokumentti viimeisteltiin Prahassa, ja se valmistui maaliskuussa 1945. Vain osia on säilynyt tästä elokuvasta, jonka oikea nimi on Theresienstadt. Ein Dokumentarfilm aus dem jüdischen Siedlungsgebiet (Theresienstadt: dokumenttielokuva juutalaisesta jälleenasutuksesta). Siitä käytettiin myös nimeä Der Führer schenkt den Juden eine Stadt (Führer lahjoittaa juutalaisille kaupungin).
Aiheesta muualla

Terezín Memorial (Arkistoitu – Internet Archive) (englanniksi)
Theresienstadt (englanniksi)
Wikimedia Commonsissa on kuvia tai muita tiedostoja aiheesta .
| n k Holokausti |
| --- | --- |
Taustoja:  antijudaismi  antisemitismi  eugeniikka  juutalaiset  kansallissosialismi  keskitysleiri  propaganda  rasismi  selkäänpuukotusteoria  Siionin viisaiden pöytäkirjat 
Natsien juutalaisvainot:  ali-ihminen  der ewige Jude  Einsatzgruppen  ghetot: Krakova, Łódź, Varsova  joukkomurhat: Babyn Jar, Biķernieki, Jedwabne, Liepāja, Paneriai, Rumbula, Odessa  keltainen daavidintähti  Kristalliyö  Madagaskar-suunnitelma  Nürnbergin lait 
Keskitysleirit:  Auschwitz  Bergen-Belsen  Buchenwald  Kaiserwald  Majdanek  Mauthausen  Muselmann  Ravensbrück  Sachsenhausen  Stutthof  Theresienstadt  Luettelo natsien keskitysleireistä  Kapo  leirien naisvartijat  vankitunnukset 
Holokausti:  Wannseen konferenssi  Lopullinen ratkaisu  Operaatio Reinhard  Aktion T4  Arbeit macht frei  tuhoamisleiri  kaasukammio  Zyklon B  Sonderkommando  Birkenau  Bełżec  Chełmno  Sobibór  Treblinka  kuolemanmarssit  Suomen juutalaisluovutukset 
Muut uhrit:  homoseksuaalit  Jehovan todistajat  kommunistit  romanit  slaavit  toisinajattelijat 
Vastarinta:  gheton kansannousu  Varsovan geton kansannousu  ŻOB  ŻZW  heinäkuun 20. päivän salaliitto 
Uhreja ja auttajia:  Corrie ten Boom  Adam Czerniaków  Anne Frank  Miep Gies  Petr Ginz  Albert Göring  Janusz Korczak  Giorgio Perlasca  David Rapoport  Oskar Schindler  Edith Stein 
Vastuulliset:  Viktors Arājs  Karl Brandt  Adolf Eichmann  Odilo Globocnik  Reinhard Heydrich  Heinrich Himmler  Adolf Hitler  Rudolf Höss  Friedrich Jeckeln  Josef Mengele  Julius Streicher  Gestapo  Natsi-Saksa  SS 
Holokaustin jälkeen:  Beriha  Frankfurtin Auschwitz-oikeudenkäynnit  holokaustin kiistäminen  holokaustin muistaminen  Nürnbergin oikeudenkäynnit  Nürnbergin säännöstö  Simon Wiesenthal -keskus  Vanhurskaat kansakuntien joukossa 
Muistomerkkejä:  Yad Vashem  Euroopan murhattujen juutalaisten muistomerkki  Mémorial des Martyrs de la Déportation  Apua anovat kädet 
Terezínin sijainti
Terezínin linnakkeen pohjapiirros
Selli
Kurpitsa

| Kurpitsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Kurpitsat Cucurbita
Laji::  pepo
Kaksiosainen nimi
 Cucurbita pepo  L. 
Katso myös
   Kurpitsa Wikispeciesissä   Kurpitsa Commonsissa 
Infobox OKNimi-testi OKIUCN-testi OK: 
Kurpitsa eli satokurpitsa (Cucurbita pepo) on kurpitsoihin (Cucurbita) kuuluva köynnöskasvi, joka on kotoisin Keski-Amerikasta. Kasvin hedelmää käytetään ruoka-aineena ympäri maailman. Siemenistä voidaan puristaa ruokaöljyä, tai ne syödään sellaisenaan. Nykyään kurpitsaa viljellään maailmanlaajuisesti. Kurpitsan päätuottajamaat ovat Venäjä, Turkki, Balkanin maat, Kiina ja Meksiko.
Kuvaus

Kurpitsakasvi voi olla 10 metriä pitkä. Se on yksivuotinen kurkun ja melonin sukulaiskasvi. Kurpitsan hedelmä on 30–80 senttimetriä pitkä, yleensä pallomainen, mutta esimerkiksi monilla kesäkurpitsalajikkeilla se on pitkänomainen. Hedelmä voi olla lajikkeesta riippuen monen värinen. Maailman suurimman kurpitsan massa on 911 kg.
Lajikkeiden ryhmittely

Kurpitsalajikkeet voidaan jakaa seuraaviin ryhmiin:
Kesäkurpitsa
Koristekurpitsa
Spagettikurpitsa
Talvikurpitsa
Ravintosisältö per 100 g

Energiaa 108,784 kJ/26 kcal
Proteiinia 1 g
Hiilihydraattia 6,5 g
josta sokereita 1,36 g
Rasvaa 0,1 g
josta tyydyttynyttä 0,052 g
kertatyydyttymättömät rasvat 0,013 g
monityydyttymättömät rasvat 0,005 g
Ravintokuitua 0,5 g
Natriumia 1 mg
Kaliumia 340 mg
Aiheesta muualla

Suomen Lajitietokeskus: Kurpitsa (satokurpitsa) – Cucurbita pepo
Fineli.fi – ravintosisältö (Arkistoitu – Internet Archive)
ITIS: Cucurbita pepo (englanniksi)
United States Department of Agriculture (USDA): Cucurbita pepo (englanniksi)
Flora of China: Cucurbita pepo (englanniksi)
Centre for Agriculture and Biosciences International (CABI): Cucurbita pepo (marrow) (englanniksi)
Pherobase: Floral volatiles of Cucurbita pepo (englanniksi)
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti 
| --- | --- |
Taksonitunnisteet:  Wikidata: Q7229863  Wikispecies: Cucurbita pepo  APA: 1667  APDB: 26137  APNI: 89422  BioLib: 38903  Calflora: 9080  CoL: 329ZP  Ecocrop: 821  EoL: 584410  EPPO: CUUPE  EUNIS: 168484  FloraBase: 25825  FNA: 200022621  FoAO2: Cucurbita pepo  FoC: 200022621  GBIF: 2874508  GRIN: 12606  iNaturalist: 76541  IPNI: 292416-1  IRMNG: 10929528  ITIS: 22373  IUCN: 20742885  MichiganFlora: 884  MoBotPF: 279566  NatureServe: 2.639033  NBN: NBNSYS0000014747  NCBI: 3663  NZOR: 9d95f250-2f12-46e8-ab3f-9a3a74052535  NZPCN: 3751  Observation.org: 6666  Open Tree of Life: 379282  PalDat: Cucurbita_pepo  Plant List: kew-2747186  PLANTS: CUPE  POWO: urn:lsid:ipni.org:names:292416-1  RHS: 106106  Tropicos: 9200564  VASCAN: 4695  WisFlora: 3301  WFO: wfo-0000629123  Laji.fi: MX.38350
Vasemmistososialismi

Vasemmistososialismi sijoittuu poliittisella janalla sosiaalidemokratian ja kommunismin väliin. Suomessa  vasemmistososialisteiksi voidaan katsoa esimerkiksi SKDL:n niin sanotun sosialistisiiven edustajat, kuten Ele Alenius ja Kalevi Kivistö.
Laajaa kannatusta vasemmistososialismi on nauttinut muun muassa maailmansotien välisenä aikana Japanissa.
Professori Heikki Paloheimon mukaan Suomessa vasemmistososialistinen aatesuunta on ollut yksi viidestä puoluejärjestelmän rungon muodostaneesta suuntauksesta, jotka ovat vasemmistososialistinen, sosiaalidemokraattinen, agraarinen, liberaalinen ja konservatiivinen aatesuunta. Näiden lisäksi Suomessa on ollut ruotsinkielistä vähemmistöä edustava puolue.
Historia

Suomessa vasemmistososialistiksi itseään on kutsunut Arvo Tuominen, joka vuonna 1919 oli mukana SDP:n linjasta käydyssä kamppailussa Väinö Tanneria ja hänen edustamaansa  maltillisempaa linjaa  vastaan. Vasemmistososialistien ryhmään lukeutuivat SDP:ssä tuolloin myös Sulo Wuolijoki, Eino Pekkala, Ivar Lassy ja Kaarlo Luoto. He pyrkivät saamaan puolelleen enemmistön vuoden 1919 loppupuolella pidetyssä puoluekokouksessa. Vasemmistososialistit onnistuivat hajottamaan SDP:n, minkä seurauksena Suomeen perustettiin Suomen Sosialistinen Työväenpuolue. O. W. Kuusinen kirjoitti uuden puolueen ohjelman. Keskeisiä kysymyksiä puolueohjelmassa olivat suhtautuminen väkivaltaiseen vallankumoukseen, kommunistiseen internationaaliin, proletariaatin diktatuuriin ja Suomen kommunistiseen puolueeseen.
Tuominen vastusti SKP:n linjaa, joka painotti aseellisen vallankumouksen valmistelua laittomin keinoin ja vaalilakkoa. Hänen mielestään työväenliikkeen oli Suomessa keskityttävä julkiseen järjestötoimintaan ja parlamentaariseen puoluetoimintaan lakien puitteissa, koska se oli työväestön enemmistön mielipide. Väinö Tannerin linjaa SDP:ssä Tuominen puolestaan piti liian varovaisena.
Irlannin pörssi

| Euronext Dublin> Irlannin pörssi |
| --- | --- |

 Irlannin pörssi.
Paikka:  Dublin, Irlanti
Perustettu:  1793
Omistaja:  Euronext
Avainhenkilöt:  Daryl Byrne (CEO)
Valuutta:  EUR
Listaukset:  50
Indeksit:   ISEQ 20 
Aiheesta muualla
Sivusto
Infobox OKVirheellinen NIMI-arvo: 
Euronext Dublin (aiemmin Irlannin pörssi, lyh. ISE, iiriksi Stocmhalartán na hÉireann) on Irlannin merkittävin arvopaperipörssi.
Historia

Pörssi perustettiin vuonna 1793 ja tunnustettiin lailliseksi 1799, kun Irlannin parlamentti hyväksyi (Dublinin) pörssilain. Dublinin pörssi muutti nimensä Irlannin pörssiksi (ISE) vuonna 1971 ja siihen yhdistyi Corkin pörssi sekä Provincial Brokers Stock Exchangen irlantilaiset jäsenet. Irlannin pörssi puolestaan yhdistyi jo vuonna 1973 brittiläisten pörssien kanssa muodostaen The Stock Exchangen, joka muutti nimensä vuonna 1987 muotoon International Stock Exchange of the United Kingdom and Republic of Ireland Limited.
Irlannin pörssi itsenäistyi jälleen vuonna 1995 ja toimi itsenäisenä aina vuoteen 2018 saakka, kunnes Euronext osti sen noin 137 miljoonan euron kauppahinnalla. Samalla pörssi otti maaliskuussa 2018 käyttöön nimen Euronext Dublin.
Aiheesta muualla

Euronext Dublin (englanniksi)
| n k Euronext |
| --- | --- |
Markkinat:  Euronext Growth  BlueNext  Nord Pool 
Pörssit:  Amsterdam  Bryssel  Dublin  Lissabon  Milano  Oslo  Pariisi 
Indeksit:  Euronext 100  AEX  AMX  AScX  BEL 20  CAC 40  CAC Next 20  CAC Mid 60  CAC Small  CAC All-Tradable  ISEQ 20  FTSE MIB  FTSE Italia Mid Cap  OBX  OSEAX  PSI
Hugo Miranda

| Henkilötiedot |
| --- | --- | --- | --- |
Syntymäaika: 8. elokuuta 1980 (ikä 44)
Syntymäpaikka: Asunción, Paraguay
Pelipaikka: puolustaja
Pituus: 185 cm
Seurat
| Vuodet | Seura | O | (M) |
| 2002–2004 | Sport Colombia | 14 | (0) |
| 2005–2008 | MyPa | 88 | (6) |
| 2009 | Cerro Porteño | 0 | (0) |
| 2009 | Total Chalaco | 6 | (0) |
| 2010 | Sport Colombia | 5 | (0) |
| 2010–2011 | FC Lahti | 43 | (3) |
| 2012 | Sport Colombia | – | (–) |
| 2013 | Jaro | 7 | (0) |
| 2013 | → JBK | 3 | (0) |
| Yhteensä | Yhteensä | 166 | (9) |
 Seurajoukkueuran tilastot kattavat vain kansalliset sarjat.
Hugo Javier Miranda Rivas  (s. 8. elokuuta 1980 Asunción, Paraguay) on entinen paraguaylainen jalkapalloilija. Hän oli pelipaikaltaan keskuspuolustaja.
Miranda edusti suomalaista Myllykosken Palloa vuosina 2005–2008. Hän pelasi neljän kauden aikana Veikkausliigassa 88 ottelua, teki kuusi maalia ja voitti Suomen mestaruuden kaudella 2005. Kauden 2008 jälkeen hän palasi kotimaahansa, jossa hän on aikaisemmin pelannut muun muassa kolmen kauden ajan Sport Colombiassa. Miranda palasi jälleen Veikkausliigaan kaudeksi 2010 FC Lahden riveihin ja kaudeksi 2013 FF Jaroon.
Aulis Gerlander

Aulis Olavi Gerlander (s. 26. lokakuuta 1943 Tohmajärvi) on suomalainen eläkkeellä oleva hallitusneuvos, joka tunnetaan julkisuudessa parhaiten toiminnastaan Veikkauksen Loton virallisena valvojana vuosina 1990–2005. Gerlander työskenteli myös sisäministeriön poliisiosaston hallintoyksikössä.
Aulis Gerlander valvoi viimeisen lottolähetyksensä 18. kesäkuuta 2005, minkä jälkeen hän siirtyi eläkkeelle. Hän ehti uransa aikana valvoa satoja lottoarvontoja. Virallisen valvojan tehtävässä Gerlander valvoi arpajaislain toteutumista sekä hoiti ja valvoi lottoarvontaan liittyviä tietoteknisiä laitteita. Gerlander esiintyi myös Loton tv-mainoskampanjassa syksyllä 2007.
Edesmennyt koomikko-muusikko Jope Ruonansuu on tehnyt kappaleen nimeltä ”Aulis Gerlander”, joka pohjautuu Gerlanderin ja muiden valvojien ”Hyvää iltaa” -tervehdykseen. Kappale julkaistiin albumilla Tosi-CD.